Terroristene i Peshawar tok seg inn på skolen med stige
- Terroristene var klar over hvor ting var, og de må ha gjennomgått området før angrepet. Det er veldig trolig at noen fra innsiden kan ha tipset dem, sier den høytstående offiseren Asim Bajwa, ifølge The Express Tribune.Han forteller at de syv terroristene tok seg inn via baksiden på skolen med en stige. Målet var ifølge Bajwa, å ramme flest mulig, og ingen ble tatt som gisler. Mange elever var samlet for å få førstehjelpstrening i et auditorium, da terroristene tok seg inn på skolen fra en tilstøtende gravplass. - Jeg så 17 lik på militærsykehuset, og alle hadde fått kuler i hodet, sa en journalist.- De fleste av studentene har fått kuler i hodet, sa informasjonsminister Mushtaq Ahmed Ghani, ifølge Dawn.com. Da ministeren uttalte seg i dag var 25 elever kritisk skadet. 132 er døde, samt 9 lærere. Det var totalt 1099 elever og arbeidende registrert på skolen, ifølge Bajwa. Sikkerhetsstyrkene klarte å redde ut 960 og skal ha vært på skolen 15 minutter etter at angrepet startet. Av de 960 var 121 skadet. Alle terroristene ble drept. Enkelte av elevene overlevde blodbadet ved å spille døde. Sajid Khan, onkelen til ett av ofrene, sier til nyhetsbyrået AFP at den 10 år gamle nevøen hans hadde planer om å bli lege, men at Gud isteden plasserte ham i en kiste. - Vi kan ikke hevne terroristene, men vi ber om at Allah gjør det, sier han.
I mange timer skrev mediene om en gisselaksjon. Men teroristenes mål var bare å drepe flest mulig.